
O PAGINA DIN ISTORIA MASONERIEI 
ROMÄNE 


Un vechi obiceiu, pästrat cu sfintenie intre Masoni, 
este acela de a înlătura orice acte sau hârtii, care ar 
putea să facă cunoscut „profanilor“, organizarea, re- 
gulamentele sau activitatea Lojilor. Deasemeni regu- 
lamentele masonice interzic orice publicaţie sau orice 
reclamă, care ar da în vileag operile de caritate si uma- 
nitaristice făcute de organizaţiile lor, căci ei se călăuzesc 
de principiul Evangheliei: „să nu știe dreapta ce face 
stânga“. 

Acestor doi factori se datorește faptul că noi, aș 
putea zice, „habar n’avem“, de rolul ce a jucat Maso- 
neria în Istoria Noastră Naţională. 

Câteva date ráslete, ici colo, prin lucrările timpu- 
rilor ne dă posibilitatea să bănuim rolul jucat de Ma- 
soni, însă nu ne dă nimic precis. 

Un lucru cunoscut e rolul jucat de Societatea Fi- 
larmonică fondată pela începutul veacului trecut 1825 
în cap cu Fraţii Golești si Societatea „Dreptate, Frátie* 
in cap cu „pasoptistii“, care au făcut revoluția dela 
Izlaz si care au dat țării primele principii ale constitu- 
tiei, inspirate de filozofia enciclopedistilor si a revo- 
lutiei franceze: „Libertate, Egalitate, Fraternitate“. 

Dintre marii romäni, care s’au adäpat la princi- 
piile masonice si care au lucrat cu inimä pentru rege- 
nerarea Romäniei, in cadrul preceptelor „Libertate, E- 
galitate, Fraternitate“, trebue sá amintim: Fratii Go- 
lesti, Ion Brätianu, C. A. Rossetti, I. Eliade Rádulescu, 
I. Cämpineanu, Voinescu II, N. Bälcescu, Gr. Alexan- 
drescu, V. Alexandri, Mihail Kogälniceanu, Costache 
Negruzzi, C. Negri, lon Ghica, Dr. Barasch si mulți alții 
atát din Muntenia cät si din Moldova si care in acele 
timpuri erau numiti in derádere fie bonjuristi, fie „cär- 

vunari“. Acesti toti, cati avurá mijloace sá studieze la 
Paris, fuseseră inițiați in Loja ,,l’Athenée des Etran- 
gers“ inca pe la anul 1820, cea mai liberalá si mai repu- 
blicaná lojá ce fiinta in acea vreme in Capitala Frantei. 

Reintorsi in tarä, infiintará Loji, pentru a räspändi 
frumoasele precepte ale Libertätii, Egalitätii, Fraterni- 
tátii, si de a combate cu toate mijloacele, întunericul 
ce stäpänea Tárile Dunárene. 

Interesantá este evolutia sufleteascá aacestor ,,Bon- 
juristi“ toti fii de boeri, si care luptá impotriva privi- 
legiilor clasei boeresti, din care fáceau ei insisi parte. 

Un alt desiderat al lor era liberarea clácasilor si 
desrobirea tiganilor, fondarea de scoli pentru luminarea 
poporului, creiarea de scoli de arte si meserii pentru in- 
jghebarea unei industrii nationale, iar cel mai impor- 
tant dintre desideratele lor era: „Unirea“. 

Gestul fácut de fratii Golesti la 1847 de a libera 
pe clácasi si acela al lui Vasile Alexandri de a desrobi 
tiganii de pe mosiile lor, sunt ambele datorite acestor 
principii. 

Multe din faptele lor sunt din domeniul istoriei si 
oricine va studia Istoria Contimporaná a Romániei 
dela 1800 pana in zilele noastre, se va putea convinge 
de suflul de libertate ce sträbate toate actiunile acestor 
mari Románi. 

Intámplarea a fácut sá pot gási, in biblioteca Aca- 
demiei Románe, oarecari date despre o Lojá, care 
fiinţa in Bucuresti pe la jumătatea veacului trecut. 

Această Lojă n'a avut fericirea să se prenumere 
printre cele așa zise „istorice“, ci din umbra de unde 
lucra, a avut multumirea de a vedea, că toate scopurile 
ce-și propusese le-a văzut împlinite. 

Păcat numai că datele sunt ráslete si puține, pentru 
a cunoaște toate detaliile „lucrului“ Lojei și sfârșitul 
modestei activităţi a ei. 

Acum să lăsăm să vorbească datele: 

In August 1863 mai multi „fraţi“, care fuseseră 
inițiați în preceptele masonice în Paris, fondară o Lojă 
denumită „Inteleptii din Heliopolis“. Ea fu instalată, 
adică începu să funcționeze, la 4 Mai 1864, sub auspi- 
ciile Marelui Orient al Franţei. 

Se inchirie un local in strada Teatrului, in care sá se 
poatá intruni membrii Lojei. 

In acel an, o mare revärsare a Dámbovitei ineacä o 
parte din Bucuresti; Loja stránge fonduri intre mem- 
brii si cunoscuţi, care sumă este înaintată ocármuirei 
pentru ajutorarea sinistraţilor. 

Dar după apă vine foc și acest foc ia parte chiar 
în localul Lojei distrugänd-o în noaptea de 7—8 Octom- 
brie a aceluiaș an. Arhiva scapă însă neatinsă. Care a 
fost cauza acestui foc nu se știe, fapt este că Loja a 
- rămas fără local. Toate sträduintele se îndreaptă acum 
spre refacerea căminului; între timp ședințele au loc 
în casa lui G. Filipescu, care îi pune la dispoziție un 
apartament. El însuși, G. Filipescu, fusese până la 
acea dată de mai multe ori preşedinte de Loji. 

Evenimentele din 1866 găsește Loja instalată în 
vechiul local refăcut și în luna Aprilie, ea înaintează o 
cerere guvernului pentru a-i permite să arboreze deasu- 
pra localului „Bandiera cu culorile nationale și insig- 
nele masonice“ incuviintare, pe care o primește la data 
de 3 Mai 1866. 

Un an mai târziu 1867, nu se poate ști, pentru ce 
anume motive, Loja își încetează activitatea. 

In 1873, 16 membrii ai fostei Loji, se întrunesc, 
probabil acasă la A. Costiescu si hotărăsc să continue 
activitatea întreruptă atât de brusc. 

Inchiriază un local în Str. Scaune No. 23 și prima 
şedinţă are loc la 27 Mai. 

Dintre membrii care iau parte şi donează diferite 
sume pentru fondul de binefacere sunt: 

A. Costiescu, care e ales președinte, A. Arginto- 
ianu, B. Vermont, I. Bujoreanu, A. Berger, St. M. 
Soimescu, Haim Levy, I. Algiu si alții. Fondul strâns 
cu ocazia fondärei se ridicä la vreo 10.000 lei. In pro- 
gramul de activitate schitat cu aceasta ocazie figureazä: 

1. o policlinica, 

2. un birou juridic, 

3. un comitet de Instructie, care are de scop: 

a) fondarea unei scoli de arte si meserii, 

b) editarea unui buletin cu caracter masonic, 

c) strángerea de date si publicarea unui „Monu- 
ment al Istoriei Masoneriei Romane“. 

d) creiarea unei biblioteci, 

e) acordarea de premii la elevii meritosi. 

Loja progreseazä, vechii masoni se afiliazá si se 
fac noui adepti, in primul an vreo 30 de persoane dintre 
cele mai insemnate din inteligenta Bucurestilor. 

Programul schitat cu ocazia reinvierii Lojei este 
indeplinit si Loja are fericirea sä vadä functionänd: 
policlinica sub conducerea membrilor: 

Dr. Dianu, Dr. Steiner fiul si Dr. Stefánescu Sache, 
si comitetul juridic sub conducerea membrilor: 

D-tru Ananescu, Em. Protopopescu Pache si Poenaru 
Bordea. 

Localul Lojei devine neincäpätor pentru multimea 
membrilor si pentru a inlätura acest neajuns se ia un 
alt local in Pasagiul Román No. 7. Acest local, compus 
din multe incäperi este amenajat conform tradifiei ma- 
sonice si inaugurarea lui se face la data de 18/30 Aprilie 
1874 cu mare pompá. 

Multi membrii din alte Loji din Bucuresti si pro- 
vincie iau parte la solemnitate, intre care si D. Sturza, 
fost ministru si fost Presedinte de lojá. 

Se tin mai multe cuväntäri ocazionale, iar Stefan 
C. Mihăilescu, profesor, o conferință despre „Dreptul 
de Cetätenie“. 

Inaugurarea ia sfârșit cu un banchet in „saloanele 
localului“. 

Printre demnitarii acestei Loji pe anul 1874 au fost 
aleşi: A. Costiescu, M. Ascher, Sergiu Conescu, Em. 
Protopopescu Pache, Dr. Dimitrescu Severeanu, C. Di- 
mitrescu, N. A. Danielopol, Maior Al. Tavernier, A. 
Berger, Cpt. Naiman, Ad. Deutsch, Dr. Ştefănescu 
Sache, El. Butoianu, H. A. Lewy, D. Staicovici, Cpt. 
Mihăescu, Dr. Severin, Zottescu și alții. 

Loja se tine strâns de programul schiţat si pentru 
a strânge fonduri pentru fondarea scoalei de meserii, 
dă o reprezentaţie teatrală la 20/2 Mai 1874, cu concur- 
sui „fraţilor“ din Bucureşti si a doi artiști francezi 
precum și a renumitului „frate“ M. Millo. 

Reprezentatia are un frumos succes, atât moral cât 
şi material, căci rezultatul net al acesteia este de Lei 
2775,—, care se adaogă la fondul scoalei. 

La începutul lunei lunie 1874, Preşedintele Anton 

Costiescu demisioneazá din demnitatea ce ocupá — mo- 
tivul demisiei, ar fi fost o neintelegere ivitä intre el si 
un membru — si in locul vacant este ales in unanimitate 
de voturi si in aclamatie Generalul Dr. Carol Davilla. 
Alegerea s’a facut la 3 Iunie si o delegatie merge la 
noul Presedinte acasä, prezentändu-i omagii si feli- 
citäri. 

Finele anului scolar găsește Loja la postul său si o 
delegaţie a ei distribue „cărți premii“ la toate școlile 
din București, cărți în valoare de aproape Lei 1400. 

Se alege Președintele Generalul Dr. Carol Davilla 
pentru a merge la Paris ca delegat al Lojei la întruni- 
rea generală a Presedintilor, care lucrează sub auspi- 
ciile Marelui Orient al Franţei si care întrunire va avea 
loc la 14 Sept. 1874. 

Dr. Carol Davilla are o primire strălucită la Paris, 
e punctul de atracţie a peste 200 de preşedinţi de Loji 
intruniti acolo, el fiind primul român, care nu s'a dat 
înapoi de a face drumul atât de lung, costisitor şi obo- 
sitor, pentru a reprezenta Tärile Romäne in Capitala 
Lumei, cu toate că de mai bine de 100 de ani fiintau in 
Tärile noastre Loji, ce lucrau sub Obedienta Marelui 
Orient al Frantei. 

In Bucuresti fiintau in acel timp Lojile „Egalita- 
tea“ fondatä la 1871 si „Fraternitatea“ fondatä in 1871, 
iar in Galati „Discipolii lui Pitagora“ fondatä in 1865 
si in Bräila „Pharul Ospitalier“. 

Alte nume de Francmasonii din 1874 am gäsit: 
D. Aug. Laurian, Dr. Bernath, D. Stoenescu, Dr. Gre- 
cescu, Dr. Georgescu Dima, Christophe Czerlenti, An- 
ton Mänescu, Prof. Ed. Ludwig, Maior I. Nicolescu, 
€. A. Sterescu, A. Smärändescu, D. Nicolescu, I. M. 
Rämniceanu, H. Stern, I. Cronberg, T. D. Costin, C. 
Feldescu, Dr. L. Fiala, E. de Herz, G. Dietz, Iul. Sze- 
kulicz, Lateiner, Em. Grünwald, Israelo Preciado, Fr. 
Günther, Iul. Schein, Iul. Weisz, Töpler, Dr. Ludwig, 
şi mulți alții, al căror nume ar cuprinde mai multe pa- 
gini. 

E interesant că Loja „Fraternitatea“ întreține din 
fondurile ei „o grădină de copii“, pe care ea a fondat-o. 

Anul 1875 vede născându-se o nouă Lojă „Ar- 
monia“ sub auspiciile Marelui Orient Italian; initiato- 

rul ei fiind Stefan M. Soimescu impreunä cu 30 de 
membrii, dintre care notez: P. Bors, Pantazi Ghica, Lt.- 
Col. Sarandi, Alex. Triscu, T. Gälescu, N. Genres 
G. I. Läzärescu si altii. 

Instalarea ei se face in luna lui Martie cu mare 
ceremonie, cu invitatii la toti Masonii din Bucuresti. 
Printre asistenti se mentioneazä si Ion Moescu, Thierry, 
Dr. Rosenthal, A. Calmy, Baidac Cica, Bucsan, Angel 
Ionescu, Ion Groper, Sokolowsky, Kirițescu, Päucescu, 
Stefan Perieteanu, Menelas Dedu si Cair. 

Anul 1875 este pentru Loja ,,Inteleptii din Helio- 
polis“, desigur, anul cu cel mai mult spor, cáci pro- 
gramul este aproape implinit. Mult dorita Scoalä de 
Arte si Meserii era ca si fondată. In luna Mai, 8 elevi 
erau dati la Maestrii in oras pentru a inväta un mes- 
tesug. 

Dar sä läsäm acum sä vorbeascä procesul-verbal al 
sedintei din 24 lunie 1875: 

A. Costiescu, presedinte, deschide sedinta, in care 
pe längä membrii obisnuiti, mai erau multi membrii 
din celelalte Loji din Bucuresti. 

Presedintele anuntä membrilor aparitia in curänd 
a operei „Istoria Criticá a Romänilor“. Toti membrii 
prezenti voteazä sä se dea din Fondul de Instructiune 
al Lojei „un modest ajutor“ de Lei 1.000 (una mie) 
„Eruditului B. P. Hașdeu, pentru a-l ajuta la cheltue- 
lile ce are cu publicarea operei“ suszise. 

Apoi, reluând cuvântul, spune: 

„Am fericirea de a vă anunța că prin stáruintele 
voastre și prin concursul fără exemplu al eminentului 
frate Dr. Bernath, am reușit, în fine, a organiza şi în- 
ființa definitiv, școala de arte si meserii, pentru 30 de 
elevi; Dintre aceștia 13 s'au instalat pe la maeștrii, echi- 
pati cu toate cele necesariile de îmbrăcăminte si încăl- 
táminte din fondurile Lojei, iar proectul organizării 
Şcoalei, elaborat de Consiliul de Instructiune, pe care 
vi-l prezint aci, va fi supus deliberărei adunărei“. 

Proectul este adoptat cu unanimitatea voturilor 
membrilor prezenți. 

„In ceia ce privește programele și diferitele ches- 
tiuni de detaliu a rămas a se pregăti tot de Consiliul 

de Instructiune, cäruia li este incredintatá — fárá rezervá 
— viitorul si prosperitatea acestei scoli“. 
Apoi elevii au fost introdusi, cu mare ceremonie, 
in localul Lojei. Presedintele A. Costiescu, le fine o 
cuvántare, deasemeni si Mihailescu in calitate de orator, 
un discurs, ,ambele pline de moralá si de sentimente 
de patriotism, spre a le explica scopul pentru care se 
fondează această școală si a le arăta ceia ce Loja aş- 
teaptă dela aplicatiunea lor la studii si dela buna lor 
conduită, atât pentru binele lor cât și pentru fericirea 
patriei“. 
Se citeşte apoi darea de seamă a activitatei Lojei 
pe exercițiul 1874—1875, din care extrag: 
1. Fondul de binefacere: 
venituri: Lei 10.017,47 care s'au întrebuințat: 
Lei 1.940,— la săraci 
„ 1.335,26 la reţete medicale pentru săraci 
„1.458,72 pentru cărți de premii la copiii meritosi 
„5.283,49 fond aflat in Cassa pentru Scoala de 
Arte si Meserii. 


Lei 10.017,47 


2. Policlinica a funcţionat Lunea, Miercurea şi Vi- 
nerea dela 12—2 în localul Lojei din Pasagiul Român 
și a dat consultaţii la: 

747 bolnavi în localul policlinicei 

113 bolnavi la domiciliu, iar 

14 grav bolnavi au fost internaţi în spital. 

Toate acestea în mod absolut gratuit, iar retetele 
au fost plătite din fondul de binefacere. 

Numele bolnavilor, boala, naționalitatea si refetele 
prescrise, au fost înscrise într'un registru special. 

3. Comitetul juridic a asistat și pledat, pe gratis, 
numeroase procese, atât ale membrilor, cât mai ales ale 
populaţiei nevoiașe lipsită de mijloace. Deasemeni a 
arbitrajat câteva diferende juridice între Francmasoni. 

4. Comitetul de Instrucție are un fond special, 
care se alimentează din colectă specială precum și din 
sumele strânse în niște cutii speciale împărțite la mem- 
brii lojei. 

Activitatea acestui comitet se prezintă astfel: 

a) a împărțit premii de fine de an la școlile din 

București un număr de 456 volume în sumă de Lei 
1458.72, 

b) a înființat o bibliotecă cu caracter masonic 
compusă din 130 volume „dintre cele mai rari si mai 
precioase uvragii masonice”, deasemeni primeşte „19 
ziare periodice din cele mai acreditate, si instructive”, 

c) continuă editarea buletinului Lojei si 

d) se ocupă îndeaproape de Şcoala de arte și 
meserii. 

Venind timpul vacanței, — vara — se sărbătorește 
încheerea anului, printr’un banchet ce s'a ţinut, cu 
toți membrii din toate Lojile din București, „în vasta 
sală a tirului”, „ascunsă ochilor profani” sala „fiind 
ornată cu mult gust, cu flori şi verdeturi cu drapele 
naționale și diverse stindarde masonice”. 

Banchetul a avut loc la data de 7/19 Iunie 1875 
si a început la orele 6 seara. S’au ţinut toastele regle- 
mentare pentru Domnitor, sfetnicii Tärei si masonii 
presenti, precum si pentru toți masonii din întreaga 
lume, fericiți sau nefericiti; apoi diferite cuvântări oca- 
zionale, iar fratele A. Stein a recitit o poemä masonică 
compusă de el. 

Lojile luând vacanţă, activitatea intrerupändu-se, 
documentele lipsesc până în Novembrie când găsim 
un proces verbal al Lojei ,,Inteleptii din Heliopolis“, 
din care extrag: 

„In Iunie am facut haine de vara iar in Octombrie . 
haine de iarnä, mantale, precum si haine de lucru. Sunt 
22 de elevi plasati la cei mai buni maestrii in Bucuresti, 
unde invatä mestesugul, intretinuti fiind cu toate cele 
necesare vietii cu spesele Lojei. Hainele au fost facute 
dupa modelul uniforma adoptat de Loja, purtänd niste 
semne masonice distinctive“. 

„Cursurile teoretice conform programului elaborat 
de Consiliul de Instructiune al Lojei, in intelegere cu 
directorul scoalei vor incepe luna aceasta (1875, nov.) 
in vastul salon preparat intr’adins, cu toate instru- 
mentele si materialul trebuincios, adus din sträinätate 
spre acest sfärsit, in localul numit Grádina Paradis 
a Societátii Industriale, care s’a gräbit, cu pläcere, 
a il pune la dispoziția noastră.” 

Din programul școalei extrag: 

Scoala are 6 sectiuni: 

. Lemnäria, 

„ Construcţia în piatră si cărămidă, 

. Ciselarea metalului precios, 

. Lucrarea metalului, 

„ Sticlăria, 

„ Mixtá. (Tinctoria, Tapiteria, legatul cărților, 
croitoria, curelăria și cismăria) 

Cursurile sunt împărțite în cursuri practice la 
maeştri si cursuri teoretice, ce se fin cu toţi elevii, în 
localul școalei. 

Directiunea este încredințată Dr-lui Bernath, ajutat 
fiind de Maiorul Gheorghiu. 

Cursurile teoretice sunt predate de către membrii 
din Lojă și anume: 

Em. Protopopescu Pache, avocat, predă morala şi 
economia politică naţională. 

Z. Herăscu, profesor de matematică, predă arit- 
metica şi geometria. 

Maior Gheorghiu, Şeful Statului Major de Geniu, 
predă Desemnul de constuctiuni în umbră, ornamen- 
tica, construcţiile arhitectonice. 

E. Butoianu, fost profesor de geografie, predă ci- 
tirea, scrierea, Gramatica, Geografia si istoria ţării. 

St. Mihăilescu, Profesor de științe naturale, predă 
Elemente de fizică, chimie și istoria naturală. 

Pompilian, Profesor de desen, predă desenul și 
perspectiva. 

Dr. Drăghiescu, Doctor în medicină, predă Hi- 
giena și elemente de Medicină populară. 

Dr. Bernath, Doctor în chimie, predă chimia teh- 
nologică şi aplicarea chimiei în industrie. 

În luna Decembrie 1875 se deschide o nouă clinică 
pentru săracii capitalei în localul Lojei „Armonia“ în 
Casa Sommer din Str. Scaune, la care clinică funcționau 
4 medici şi anume: Dr. Danielopol, Dr. Popescu, Dr. 
Arivan şi: Dr. Georgescu. 

In luna lanuarie 1876 deasemeni Loja „Egalitatea” 
deschide o clinică în localul Lojei din Pasagiul Român 
14, deasupra „Caffé Francais“; consultatiunile si me- 
dicamentele gratis, orele de consultafie de douä ori pe 
säptämänä Joia si Duminica. 


UUA Qh — 


[a] 

Interesantä este o scrisoare din Bräila din 12 la- 
nuarie 1876, adresatá Lojei si semnatá G. Basara- 
beanu, in care spune cä in Bráila s’a mutat de cu- 
ränd timp Dr. S. Stefänescu, medic primar al Spi- 
talului si cä acesta ar face parte din Loja Inteleptii din 
Heliopolis din Bucuresti. Acest medic venind acolo si-a 
fäcut un renume, el diagnosticänd bolile, de care su- 
fereau doi pacienti, boli pe care nici un medic din oras 
nu reusise sä le indentifice. A organizat spitalul, care se 
afla intr’o stare deplorabilă si are 2 ore pe zi consul-: 
tatii gratuite la domiciliul sau pentru oamenii nevoiasi. 

lar mai departe spune cá e un medic eminent si 
un muncitor modest si termina cu cuvintele: 

„Dacä toti masonii ar imita pe Dr. Stefánescu, 
nici un titlu pe lume, n’ar egala pe acela de Franc- 
mason“. 

In procesul verbal al Lojei ,,Inteleptii din Heliopo- 
lis“ pe luna lanuarie, găsesc o dare de seamă asupra 
unei ședințe, în care Fratele Veress vorbește despre sta- 
rea mizerá a ţăranului, cum este spoliat atât de proprie- 
tarii de moșii cât si de uzurari, el fiind fata la câteva 
scene foarte dureroase. Atrage atenția asupra acestei 
plăgi, de care suferă țăranul si invită Loja să încerce 
luarea unor măsuri de ajutor. La aceast ăcerere se ra- 
liază I. I. Râmniceanu si St. Mihăilescu, care tine o cu- 
vântare improvizată descriind plastic, cu multă durere 
în suflet, starea jalnică a ţăranilor. 

Se face o comisiune compusă din I. Rämniceanu, 
Michăilescu și E. Protopopescu Pache, „care să adune 
tot materialul pentru formarea unui op, în care să se 
descrie pe cât posibil toate suferințele ţăranului român, 
ca în urmă Loja să pună în studiu și meziile de reme- 
diare, ce s’ar putea afla, potrivit cu mijloacele de care 
dispune“. 

Luna Aprilie 1876 vede născând două Loji noui, 
una in Bucuresti cu denumirea „Alessandru loan I-iu’’, 
formată din Col. Calotescu, P. Lungeanu, Dr. D. Da- 
nielopol, Ion Ciuflea, G. Georgescu și alții si una 
în Vaslui cu denumirea „Victor Emanuel“ formată din 
D. S. Donici, Alex. Pericle, Eugen Donici, N. Ciurea, 
Teod. Antonescu și alții. 

Din procesul verbal pe luna Iunie aflăm de des- 

chiderea unei expozitii in orasul Philadelphia in Statele 
Unite ale Americei. 

Loja afländ despre neparticiparea Romäniei la a- 
ceastä manifestare si cum mult timp nu mai avea pen- 
tru a stränge materialul necesar unei vitrine romänesti 
la acea expozitie, trimite de urgentá unui membru al 
Lojei din Philadelphia, o hartá a Romäniei si cáteva 
volume din lucrarea Dr. Obedenaru „La Roumanie 
economique“, „spre a fi expuse vederii si examinärii 
miilor de vizitatori, speränd cä cu aceasta va aduce un 
serviciu. Sectivnei Statistice a expoziţiei si mai cu deo- 
sebire comerciului nostru“. ,,Am fi putut face mai mult 
dar timpul era atât de scurt, căci la 10 Mai sa deschis 
expoziția“. 

Urmează apoi darea de seamă a Lojei pe exerci- 
tiul 1875—1876, din care extrag: 

Veniturile Lojei din cotizatii etc, plus excedentul 
din anul trecut se ridică la Lei 14.979,72, din care 
s'a cheltuit pentru local, etc., rămânând excedent Lei 
2.243.25. 

Fondul de binefacere se ridică la Lei 13.863.40 
din care s'a cheltuit: 

Lei 551,— ajutoare la săraci 

» 541,44 medicamente pentru săraci 

»  200,— subscriere pentru săraci 

„  160,— subscriere pentru inundaţii 

„ 1000,— ajutor pentru literatura Română 

„ 4489,95 întreținerea scoalei de arte și meserii 
dela fondarea «ei 

As 48,30 imprimate 

„ 4,275,— operaţiuni de portofoliu 

» 2,097,70 excedent 


Lei .13,865,40 


Activitatea clinicei, transpusá in cifre se presintá 
astfel: 

403 bolnavi asistati in localul Lojei 
94 bolnavi asistati la domiciliu. 

Comitetul juridic si-a indeplinit constiincios me- 
nirea sustinánd procese si asiständ juridiceste multi 
nevoiasi. 

lar despre activitatea Comitetului de Instructie 


spune: 
www.dacoromanica.ro 

„Şcoala are 24 elevi, funcționează azi şi face mare 
onoare Lojei noastre în tara si în străinătate şi nu putem 
multámi inimilor noastre de câte ori vedem pe câte un 
elev, purtând uniforma cu insignele masonice si lu- 
crând în meșteșugul ce și-a ales sau pe toţi elevii adu- 
nati în localul scoalei și ascultând cu atenfiunea ce me- 
rită si inteligentii ce-i caracteristică, lectiunile ce le dä 
iubitii si invátatii nostri frati profesori, al cäror devo- 
tament pentru scoala noasträ este färä margini“. 

In Octombrie Loja primește o instiintare din lași ca 
acolo s’a fondat o nouä Lojä cu numele „Pace si 
Unire”, avänd de presedinte pe Cápitanul Th. Capsa. 

Pentru frumoasa activitate ce a desfäsurat Loja 
„Inteleptii din Heliopolis” in domeniul national social, 
este medaliatä de cätre Marele Orient al Frantei, iar 
o dare de seamä a activitätii ei este publicatä in mai 
multe ziare si buletine masonice din Franta, Belgia, 
Olanda, Germania, Ungaria, America, Africa si Asia. 
Loja primeste numeroase felicitári si uräri de prosperi- 
tate, dintre care cea mai frumoasá este a Marei Loji 
din Argentina. 

In 9/21 Decembrie 1876 Presedintele A. Costiescu 
demisioneazá din postul ce ii s'a incredintat 3 ani dea- 
rándul. Loja il realege din nou insä el persistánd, se 
face noi alegeri si totalitatea voturilor o intruneste 
Dr. Sig. Steiner. Intre noii demnitari alesi sunt: Maior 
Al. Tavernier, Maior 1. Dimitrescu, Stefan C. Mihái- 
lescu, M. Ascher, Dr. Dianu, Cpt. Neiman, El. Buto- 
ianu si alții. 

Instalarea noilor demnitari se face cu mare pompá, 
in presenta lui Ed. de Herz, Presedintele Lojei „Fra- 
ternitatea” si a lui P. Bors, președintele Lojei „Ar- 
- monia”. | | 

Dupä sedintá are loc un banchet in saloanele lo- 
calului, începând cu un toast pentru „Sănătatea M. 
S. Domnului”. 

Anul 1877 vine cu o veste tristă pentru masonerie. 
Din procesul verbal pe aceastá luná extrag: 

Loja ,Coroana lui Mihai Bravul” din Pitesti, s’a 
declarat inchisá, depunänd in arhiva Lojei „Inteleptii 
din Heliopolis” mai multe obiecte si scripte a numitei 
Loji. Din acela pe Februarie: 

,cunoscutá fiind dorinta noasträ de a contribui la 
propásirea instructiunei, am hotárit a ajuta pe autor, 
un frate, cu suma de 350 franci si de a împărți gratis, 
la elevii lipsiți de mijloace, exemplarele cărților di- 
dactice, ce ni s'au dat de autor în schimbul sumei 
primite.” 

Care este beneficiarul acestui ajutor si totodată au- 
torul cărţilor didactice nu am putut afla, nefiind men- 
tionat numele lui în Procesul Verbal. 

Loja primește instiintare că în luna Aprilie va apare 
din nou buletinul masonic intitulat: , Armonia”, organ 
al Lojilor „Armonia” si „Alessandru loan I-iu’’. Acesta 
își întrerupsese apariția „din cauza unor împrejurări im- 
posibile de evitat”. 

Din Paris, Loja primește vestea, că în 24 Aprilie a 
murit acolo Principele Alexandru Nicolae Sutzu, fost 
membru și fost președinte a mai multor Loji din Paris 
şi că a fost dus la localul de veci însoţit de un foarte 
mare număr de membrii, el fiind o figură binecunoscută 
pentru deosebita lui bunătate și a deosebitelor lui 
calități. 

Răsboiul bătând la ușa României, noui probleme se 
nasc Lojei în legătură cu scopurile ei de binefacere si 
în şedinţa din 27 Aprilie 1877, se votează o sumă de 
franci 500 pentru Crucea Rosie Română. lată mai 
jos scrisoarea ce s'a adresat acestei institufiuni uma- 
nitariste: 


No. 39 
București 27 April 1877 


Domnule Președinte, 


Loja Francmasonicä ,,Inteleptii din Heliopolis” din 
Capitală, credincioasă datoriei sale de conlucrare la 
tot ce privește usurarea suferințelor omenirei, în fata 
crâncenului resbel ce se iveşce, regretând din adâncul 
inimei că asemenea teribil flagel continuă încă a resolva 
neînțelegerile dintre popoare, s'a grăbit, cu toate res- 
trânsele sale mijloace, ce-i sunt sleite cu întreținerea 
Şcoalei de Arte și Meserii ce a fondat și. a votat suma de 
franci 500 pentru a o pune la dispozitiunea Societăţii 
„Crucei Roșie” din România, al cărui scop eminamente 

filantropic, denotá inaltele sentimente ce caracterizeazá 
pe membrii acestei binefäcätoare Societăţi si căreia a- 
ceastă Lojă nu găsește îndestule expresiuni spre a-i 
ura cel mai mare succes în îndeplinirea nobilului scop 
ce şi-a propus. 

Vă rugăm dar, Domnule Președinte, a face să se 
înscrie această Lojă în registrele Societăţii ce presidati, 
cu modesta sumă de mai sus, din care avem onoarea a 
si înainta odată cu aceasta un acompt de 250 (două sute 
cinci zeci) lei noi remâind a vărsa restul în cursul lunii 
viitoare si promitändu-vä încă a dirige toate sumele 
disponibile ale Lojei în viitor tot în acest scop, către 
care vom concentra d’acum înainte toată osteneala 
noastră. 

Binevoiti, vă rugăm, Domnule Președinte, a primi 
încredințarea prea deosebitei noastre consideratiuni. 


(L. -S.) 
Secretar Președinte 
(ss) M. Ascher . (ss) Dr. Steiner 


Aceste sunt toate datele ce am putut culege, päcat 
că se sfârșesc și astfel suntem puși în imposibilitate de 
a mai afla ceva din modesta dar binefäcätoarea acti- 
vitate a acestei Loji”). 

Cât a mai durat şi ce a mai lucrat această Lojă nu 
pot sti, fapt este că astăzi ea nu mai există. 


Dee Domnul, ca toţi acei, care astăzi hulesc si bat- 
jocoresc această instituție străveche, să fie animați 
pentru binele Țării si să facă operă constructivă pentru 
propäsirea omenirei, așa cum au fost animați și au 
lucrat acești Francmasoni. 

26 Novembrie 1931 R. Ionescu 


PS. Toate datele indicate aci sunt riguros exacte 
ele putându-se ori când controla la Academia 
Română sub I. 449. 


*) Sub No. 714, am aflat la 1822 figurând ca preşedinte „Fratele“ Lahovari. 
www.dacoromanica.ro 


